BOSNA I HERCEGOVINA

FEDERACIJA BOSNE I HERCEGOVINE

HERCEGOVAČKO NERETVANSKA ŽUPANIJA/KANTON

OPĆINSKI SUD U MOSTARU

Broj: 58 0 K 221446 20 Kps

Mostar, 07.10.2020. godine

**U IME FEDERACIJE BiH**

Općinski sud u Mostaru po sucu za prethodno saslušanje D.M. i uz sudjelovanje N.Dž. kao zapisničara u kaznenom predmetu protiv optuženika S.G. u postupku izdavanja kaznenog naloga po optužnici i zahtjevu Županijskog tužiteljstva Mostar broj:T07 0 KT 0027042 20 2 od 21.07.2020. godine zbog kaznenog djela Neovlašteno držanje oružja ili eksplozivnih materija iz članka 371., stavka 1., Kaznenog zakona Federacije Bosne i Hercegovine, nakon saslušanja optuženika i njegovog priznanja krivnje te prihvaćanja kazneno pravne sankcije predložene od strane tužitelja dana 07.10.2020. godine, donio je i dana 07.10.2020. godine u nazočnosti optuženika S.G. i županijskog tužitelja, te javno objavio:

**P R E S U D U**

**o izdavanju kaznenog naloga**

Sud utvrđuje da je **optuženik: S.G.,** sin M. i Z., rođ. H., rođen …. u M., JMB…, po zanimanju bravar, nezaposlen, nastanjen u ulici M., pismena prima na adresu R., ranije osuđivan.

**Kriv**

Što je:

Dana 29.01.2020. godine, oko 14,20 sati, u ulici R. u M., prilikom pretresa stana u kojem boravi, svjestan da drži dijelove oružja i municiju čija nabavka građanima uopće nije dozvoljena u skladu sa odredbom čl. 6. i 7. Zakona o oružju i streljivu u HNŽ, pa je tako, neovlašteno držao 50 komada metaka kalibra 45 mm, tip FMJ, težine 14,9 grama, 230 GRS, proizvođača marke „SELLIER&BELLOT“, pet komada metaka kalibra 7,62x5,1 mm i jedan okvir za pušku, a koje streljivo i dijelovi oružja su pronađeni prilikom pretresa stana od strane ovlaštenih službenih osoba Državne agencije za istrage i zaštitu u BIH.

Dakle, neovlašteno držao municiju i dijelove oružja čija nabavka građanima nije uopće dozvoljena,

Čime je počinio kazneno djelo Neovlašteno držanje oružja ili eksplozivnih materija iz članka 371., stavka 1., Kaznenog zakona Federacije Bosne i Hercegovine, **pa ga sud primjenom istog zakonskog propisa kao i članaka 42., 47. i 49. Kaznenog zakona Federacije Bosne i Hercegovine** **osuđuje na:**

**NOVČANU KAZNU**

**u iznosu od 500,00 KM (petstotinakonvertibilnihmaraka)**

**koju je dužan platiti u roku od 30 (trideset) dana računajući od dana pravomoćnosti presude.**

**Odredbom članka 48. stavak 2. i 3. Kaznenog zakona F BiH, određeno je da ako se novčana kazna ne plati u roku koji je utvrđen presudom, Sud će bez odlaganja donijeti odluku da se novčana kazna zamijeni kaznom zatvora. Novčana kazna zamijeniti će se kaznom zatvora, tako što će se za svakih započetih 100,00 KM (stotinukonvertibilnihmaraka) novčane kazne, odrediti 1 (jedan) dan zatvora.**

**Temeljem članka 78. Kaznenog zakona Federacije Bosne i Hercegovine od optuženika se oduzima 50 komada metaka kalibra 45 mm, tip FMJ, težine 14,9 grama, 230 GRS, proizvođača marke „SELLIER&BELLOT“, pet komada metaka kalibra 7,62x5,1 mm i jedan okvir za pušku, a koji su oduzeti po Potvrdi o privremeno oduzetim predmetima, Državna agencija za istrage i zaštitu broj: 16-04/2-18/20 od 29.01.2020. godine.**

**Temeljem članka 199. stavak 2. točka g) u svezi sa stavkom 3. Zakona o kaznenom postupku Federacije Bosne i Hercegovine optuženik se obvezuje na plaćanje troškova sudskog paušala u iznosu od 50,00 KM (pedesetkonvertibilnihmaraka)** u roku od 30 (trideset) dana o**d dana pravomoćnosti presude.**

**O b r a z l o ž e nj e**

Sud je na saslušanju optuženika dana 07.10.2020. godine utvrdio: da je upoznat sa dokazima tužiteljstva koje je ocijenio kao vjerodostojne i na njih nije imao prigovora, da je nedvojbeno razumio i priznao krivnju za kazneno djelo Neovlašteno držanje oružja ili eksplozivnih materija iz članka 371., stavka 1., Kaznenog zakona Federacije Bosne i Hercegovine i prihvatio prijedlog tužitelja o izdavanju kaznenog naloga u kome je tužitelj predložio sudu da mu se izrekne novčana kazna u iznosu od 500,00 KM (petstotinakonvertibilnihmaraka).

Izjava o krivnji optuženika temelji se na slijedećim dokazima: Zapisnik o ispitivanju osumnjičenog S.G., od 10.07.2020. godine, Naredba za balističko vještačenje, od 02.07.2020. godine, Balističko vještačenje, FUP Sarajevo, od 15.07.2020. godine, uz prilog uz nalaz-smeđa papirna vreća u kojoj se nalaze okvir za municiju, 50 komada metaka kalibra 45 mm i 5 komada metaka kalibra 7,62x5,1 mm, Naredba Općinskog suda Mostar od 28.01.2020. godine, Naredba Općinskog suda Mostar od 31.01.2020. godine, Zapisnik o pretresanju stana-Državna agencija za istrage i zaštitu od 29.01.2020. godine, Potvrda o privremeno oduzetim predmetima, Državna agencija za istrage i zaštitu od 29.01.2020. godine, Foto-dokumentacija Uprave policije-Sektor krim policije od 03.02.2020. godine i Izvod iz kaznene evidencije za osumnjičenog.

Temeljem izjave o priznanju krivnje i gore navedenih dokaza sud je utvrdio da je optuženik S.G. kriv, odnosno da je počinio kazneno djelo Neovlašteno držanje oružja ili eksplozivnih materija iz članka 371., stavka 1., Kaznenog zakona Federacije Bosne i Hercegovine, na način opisan u izreci presude, pa je izdao kazneni nalog sukladno optužnici i prijedlogu tužitelja koga je optuženik prihvatio.

Temeljem članka 78. Kaznenog zakona Federacije Bosne i Hercegovine od optuženika se oduzima 50 komada metaka kalibra 45 mm, tip FMJ, težine 14,9 grama, 230 GRS, proizvođača marke „SELLIER&BELLOT“, pet komada metaka kalibra 7,62x5,1 mm i jedan okvir za pušku, a koji su oduzeti po Potvrdi o privremeno oduzetim predmetima, Državna agencija za istrage i zaštitu od 29.01.2020. godine.

Na temelju članka 199. stavak 2. točka g) u svezi sa stavkom 3. Zakona o kaznenom postupku Federacije Bosne i Hercegovine optuženik je obvezan na plaćanje troškova sudskog paušala u iznosu od 50,00 KM (pedesetkonvertibilnihmaraka) u roku od 30 (trideset) dana od dana pravomoćnosti presude.

Dakle, polazeći od članka 354. Zakona o kaznenom postupku Federacije Bosne i Hercegovine sud je odlučio kao u izreci.

**Zapisničar Sudac za prethodno saslušanje**

**N.Dž. D.M.**

**PRAVNA POUKA**: Protiv ove presude stranke nije dopuštena žalba jer su se nakon objavljivanja presude stranke odrekle prava na žalbu.